Boammaaruri ke gore, o ka nna wa utlwa e kete go ipolela maleo a gago mo go Jehofa Modimo le go ya kwa bagolwaneng, ke dingwe tsa dilo tse o tsayang di le boima thata go di dira. Ga go pelaelo gore Dafide le ene o ne a ikutlwa ka tsela eo. Go ne ga feta nakwana ‘a didimetse’ a sa ipolele maleo a gagwe. (Pesalema 32:3) Le fa go ntse jalo, morago o ne a itumelela melemo ya go bo a ile a ipolela maleo a gagwe le go bo a ile a baakanya botshelo jwa gagwe. 20 Jobe o ne a kgona go boloka bothokgami ka gonne o ne a rata Modimo, mme Jehofa o ne a mo rata e bile a mo thusa. Jobe o ne a re: “[Jehofa] o nneile botshelo le bopelonomi jwa lorato [lorato lo lo ikanyegang]; mme tlhokomelo ya gago e disitse moya wa me.” (Jobe 10:12) Gape Jobe o ne a rata ba bangwe, a lemoga gore ope fela yo o sa bontsheng batho ba bangwe lorato lo lo ikanyegang, o tla tlogela go boifa Mothatayotlhe. (Jobe 6:14) Baboloka bothokgami ba rata Modimo le moagelani.—Math. 22:37-40.